Ancelotti: most már a Bundesligára kell koncentrálnunk! - FC Bayern München Ungarische Fanatiker
Itt jársz: Főoldal » Ancelotti: most már a Bundesligára kell koncentrálnunk!
Hó? A bajor keret tagjai ráncolta a szemöldöküket pénteken, amikor először kinéztek az ablakon. Három nap van májusig, és az edzőpályák a Säbener Straße-n fehér hó alatt voltak. Hópelyhek hullottak egész reggelig – a tél visszatért. Ez egy emlékeztető volt: a Bayern is örömmel térne vissza a téli, sikeresebb időszakba. Ugyanis „Ez egy kemény időszak. Nem vagyunk boldogok” - mondta Carlo Ancelotti az elmúlt hetekről. „Közel voltunk a Bajnokok Ligája és a Német kupa fináléjához is. Kicsi tényezők kulcsfontosságúak voltak, de ez a foci. Most már a Bundesligára kell koncentrálnunk, amit gyorsan meg kell nyernünk” – szögezte le a szakvezető.
A Bayern vezetőedzője kiemelt figyelmet fordított az utolsó előtti idegenbeli, a VfL Wolfsburg elleni szombati mérkőzésre. A 14. helyen lévő Farkasok ellen a reakciók fognak dönteni, Ancelotti szerint. „Elszántaknak kell lennünk. A saját játékunkat kell játszani, és a pontokat begyűjteni – ez a legfontosabb.”
Címvédés a láthatáron:
Egy kevés szerencsével, ha szombat este minden a legjobbak szerint alakulna, nagy lenne az öröm a bajoroknál: A Bundesliga bajnoki cím. Ehhez a Lipcsének botlani kell az Ingolstadt ellen a délutáni mérkőzés folyamán, ekkor a Farkasok elleni diadal a 27. Salátástálat jelentené a Bayernnek. Ha a Leipzig mégis nyerne ma és a Bayern is, akkor a jövő héten az Allianz Arénában, ha győzne a Bayern, eldőlne a bajnoki cím sorsa.
A „többletet” a csapatnak a jó fizikai erőnlét adhatja - jelentette ki Ancelotti. Mats Hummels, Jerome Boateng és David Alaba enyhe sérüléseket szereztek a Dortmund ellen, így valószínűsíthetően nem fognak pályára lépni a Wolfsburg ellen. Egy ember biztosan hiányozni fog, Manuel Neuer egy komoly lábsérülés miatt.
Andreas Jonker:
Wolfsburgban Andreas Jonker nagyon elszántan készül az FCB ellen. „Ez egy speciális mérkőzés nekem természetesen. De csak egy normális meccs a klubnak és a csapatnak.” - hangsúlyozta az 54 éves szakvezető, aki a rekordbajnokokat erősítette 2009-től 2012-ig. A holland Louis van Gaal asszisztense volt. Idén február óta viszont a Farkasok vezetőedzője.
„Bátornak kell lennünk és letámadni a Bayernt, focit játszani, és pontosnak lenni” – magyarázta Jonker a követendő taktikát, aki a Bayern-Dortmund kupaelődöntőt személyesen tekintette meg az Allianz Arénában. „Tény, a Bayern meg tudta volna nyerni a korábban a meccset. Olyan jók, mint korábban.”
http://bayern.blogstar.hu/./pages/bayern/contents/blog/37722/pics/lead_800x600.jpg
http://bayern.blogstar.hu/2017/04/29/ancelotti-most-mar-a-bundesligara-kell-koncentralnunk-/37722/